《徐子观生輓诗》
宋代·于石

一片清虚太极心，浮云流水世情轻。
有生已作无生计，未死先求不死名。
墓必预铭唐杜牧，诗能自輓晋渊明。
岿然貌不随年老，留与斯文主夏盟。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。